Bergamotiõli
Bergamotiõli (ladina keeles Bergamiae aetheroleum) on peaaegu küpse bergamoti viljakestast (perikarbist) saadav eeterlik õli. Bergamotiõli on roheline. Seda kasutatakse parfümeerias ja maiustuste (kompvekkide) valmistamisel. Prantsusmaal Nancys valmistatakse 1850. aastast bergamotimaitselist suhkrut. Samuti maitsestatakse bergamotiõliga kuulsat Earl Grey teed. Bergamotiõli kasutatakse ka aroomteraapias.